Úradný vestník L 215 , 07/08/1997 S. 0052 - 0053



Rozhodnutie Komisie z 9. júla 1997 o spoločnom technickom predpise týkajúcom sa požiadaviek na pripojenie koncového zariadenia pre digitálne rozšírené bezdrôtové telekomunikácie (DECT) aplikácie generického prístupového profilu (GAP) (Text s významom pre EHP) (97/525/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/263/EHS z 29. apríla 1991 o aproximácii právnych predpisov členských štátov, týkajúcich sa telekomunikačného terminálového zariadenia, vrátane vzájomného uznávania ich súladu [1], v znení smernice 93/68/EHS [2], najmä na jej článok 6 ods. 2, druhá zarážka, keďže Komisia prijala opatrenie na identifikáciu typov koncových zariadení, pre ktoré je požadovaný spoločný technický predpis, ako pripojený rozsah pôsobnosti vyhlásenia; keďže majú byť prijaté zodpovedajúce harmonizované normy alebo ich časti vykonávajúce základné požiadavky transformované do spoločných technických predpisov; keďže v dôsledku zabezpečenia kontinuity prístupu na trh pre výrobcov je nutné stanoviť prechodné opatrenia týkajúce sa schvaľovania zariadení podľa rozhodnutia Komisie 95/525/ES [3]; keďže rozhodnutie 95/525/ES sa ruší s účinnosťou od konca prechodného obdobia; keďže spoločný technický predpis prijatý v tomto rozhodnutí je zhodný so stanoviskom ACTE, PRIJALA TOTO ROZHODNUTIE: Článok 1 1. Toto rozhodnutie sa týka rádiových koncových zariadení digitálnych bezdrôtových telekomunikácií s rozšíreným dosahom (DECT), pracujúcich vo frekvenčnom pásme od 1880 do 1900 MHz, ktoré majú byť priamo alebo nepriamo pripojené k verejnej telekomunikačnej sieti, spadajúcich do pôsobnosti harmonizovanej normy uvedenej v článku 2 ods. 1 2. Toto rozhodnutie zavádza spoločný technický predpis, obsahujúci požiadavky na aplikácie generického prístupového profilu (GAP) koncových zariadení podľa odseku 1. Článok 2 1. Spoločný technický predpis má obsahovať harmonizovanú normu, pripravenú zodpovedným štandardizačným orgánom, zavádzajúcu v aplikovateľnej miere základné požiadavky uvedené v článku 4 písm. d), e) a f) smernice 91/263/EHS. Odkaz na normu je v prílohe. 2. Koncové zariadenia, ktorých sa týka toto rozhodnutie, majú vyhovovať spoločnému technickému predpisu uvedenému v odseku 1, majú spĺňať základné požiadavky uvedené v článku 4 písm. a) a b) smernice 91/263/EHS a majú spĺňať požiadavky ostatných uplatniteľných smerníc, najmä smerníc Rady 73/23/EHS [4] a 89/336/EHS [5]. Článok 3 Oznamovacie orgány poverené realizáciou postupov uvedených v článku 9 smernice 91/263/EHS majú, vzhľadom na koncové zariadenia uvedené v článku 1 ods. 1 tohto rozhodnutia, používať alebo zabezpečiť používanie harmonizovanej normy uvedenej v článku 2 ods. 1, najneskôr do šiestich mesiacov od oznámenia tohto rozhodnutia. Článok 4 1. Rozhodnutie 95/525/ES sa ruší s účinnosťou po šiestich mesiacoch od oznámenia tohto rozhodnutia. 2. Koncové zariadenia schválené podľa rozhodnutia 95/525/ES môžu byť naďalej umiestňované na trhu a uvádzané do prevádzky s podmienkou, že takéto schválenie nie je udelené neskôr ako šesť mesiacov po oznámení tohto rozhodnutia. Článok 5 Toto rozhodnutie je adresované členským štátom. V Bruseli 9. júla 1997 Za Komisiu Martin Bangemann člen Komisie [1] Ú. v. ES L 128, 23.5.1991, s. 1. [2] Ú. v. ES L 220, 31.8.1993, s. 1. [3] Ú. v. ES L 300, 13.12.1995, s. 35. [4] Ú. v. ES L 77, 26.3.1973, s.29. [5] Ú. v. ES L 139, 23.5.1989, s.19. -------------------------------------------------- PRÍLOHA Odkaz na uplatniteľnú harmonizovanú normu Harmonizovaná norma uvedená v článku 2 rozhodnutia je: Rádiové zariadenia a systémy (RES); požiadavky na pripojenie koncových zariadení aplikácií generického prístupového profilu (GAP) digitálnych bezdrôtových telekomunikácií s rozšíreným dosahom (DECT); ETSI Európsky telekomunikačný normalizačný inštitút Sekretariát ETSI TBR 22 – január 1997 (s vylúčením úvodu) Doplnkové informácie Európsky telekomunikačný normalizačný inštitút sa uznáva podľa smernice rady 83/189/EHS [1]. Harmonizovaná norma, na ktorú sa odvoláva vyššie, bola vytvorená podľa vydaného oprávnenia v súlade s príslušnými postupmi v smernici Rady 83/189/EHS. Úplné znenie harmonizovanej normy môže byť získané od: Európsky telekomunikačný normalizačný inštitút, 650, Route des Lucioles, F-06921 Sophia Antipolis Cedex. | Commision of the European Communities DG XIII/A/2 – (BU 31, 1/7), Rue de la Loi/Wetstraat 200, B-1049 Brussels. | [1] Ú. v. ES L 109, 26.4.1983, s. 8. --------------------------------------------------